CELEX: 62016TA0314
Language: sk
Date: 2018-11-27 00:00:00
Title: Spojené veci T-314/16 a T-435/16: Rozsudok Všeobecného súdu z 27. novembra 2018 – VG/Komisia („Prístup k dokumentom — Nariadenie (ES) č. 1049/2001 — Dokumenty a informácie týkajúce sa rozhodnutia Komisie o ukončení ‚listu o porozumení a začlenení do siete Team Europe‘ — Zamietnutie prístupu — Výnimka týkajúca sa ochrany súkromia a ochrany jednotlivcov — Ochrana osobných údajov — Nariadenie (ES) č. 45/2001 — Odmietnutie poskytnutia — Články 7, 47 a 48 Charty základných práv — Mimozmluvná zodpovednosť“)

4.2.2019   
            
            
               SK
            
            
               Úradný vestník Európskej únie
            
            
               C 44/20
            
         
      Rozsudok Všeobecného súdu z 27. novembra 2018 – VG/Komisia
      (Spojené veci T-314/16 a T-435/16) (1)
      
      ((„Prístup k dokumentom - Nariadenie (ES) č. 1049/2001 - Dokumenty a informácie týkajúce sa rozhodnutia Komisie o ukončení ‚listu o porozumení a začlenení do siete Team Europe‘ - Zamietnutie prístupu - Výnimka týkajúca sa ochrany súkromia a ochrany jednotlivcov - Ochrana osobných údajov - Nariadenie (ES) č. 45/2001 - Odmietnutie poskytnutia - Články 7, 47 a 48 Charty základných práv - Mimozmluvná zodpovednosť“))
      (2019/C 44/24)
      Jazyk konania: francúzština
      
         Účastníci konania
      
      
         Žalobkyňa: VG ako univerzálna dedička MS (v zastúpení: pôvodne L. Levi a M. Vandenbussche, neskôr L. Levi, avocats)
      
         Žalovaná: Európska komisia (v zastúpení: pôvodne F. Clotuche-Duvieusart a A. Simon, neskôr F. Clotuche-Duvieusart a B. Mongin, splnomocnení zástupcovia)
      
         Predmet veci
      
      Po prvé návrh podaný na základe článku 263 ZFEÚ na zrušenie rozhodnutí Komisie z 2. februára a 19. apríla 2016 o zamietnutí žiadosti MS o prístup k dokumentom, ktoré sa ho týkajú, a rozhodnutia zo 16. júna 2016 o zamietnutí jeho žiadosti o poskytnutie osobných údajov, ktoré sa ho týkajú a sú uvedené v dokumentoch, na ktoré sa vzťahuje táto žiadosť o prístup, a po druhé návrh podaný na základe článku 268 ZFEÚ smerujúci k priznaniu k náhrady škody, ktorý údajne MS utrpel z dôvodu tohto zamietnutia prístupu a poskytnutia údajov.
      
         Výrok rozsudku
      
      
                  1.
               
               
                  Rozhodnutie Európskej komisie zo 16. júna 2016 o zamietnutí žiadosti MS o poskytnutie určitých osobných údajov, sa zrušuje.
               
            
                  2.
               
               
                  Komisia je povinná zaplatiť VG ako univerzálnej dedičke MS sumu 5 000 eur.
               
            
                  3.
               
               
                  V zostávajúcej časti sa žaloba zamieta.
               
            
                  4.
               
               
                  VG a Komisia znášajú svoje vlastné trovy konania.
               
            
         (1)  Ú. v. EÚ C 63, 27.2.2017.